钦定古今图书集成/理学汇编/学行典/第173卷 > 徐珊
## 钦定古今图书集成/理学汇编/学行典/第173卷 > 徐珊

按《绍兴府志》：“徐珊，字汝珮，馀姚人。嘉靖壬午举人，从
王文成学。癸未会试策士，以心学为问，盖阴寓予夺
之意也。珊见策问，即叹曰：‘吾乌能昧吾之所得，以幸
时好乎’？不对而出。闻者高之曰：‘此尹彦明之后一人’。
时钱德洪亦不第，与珊归见文成，文成喜曰：‘圣学从
此明矣’！德洪曰：‘时事如此，何见其明’？文成曰：‘吾学岂
能遍语天下士？今会试录虽穷乡深谷，无不见也。吾
学既非天下，必有起而求真是者’。”珊深然之。后官辰
州同知。